《五月廿日琴沙偕方田诸君泛舟赏荔用前韵 其三》
明代·霍与瑕

寻真偶出翳门关，五月扁舟共碧滩。江浦雷声惊老梦，琴沙风色入秋寒。

水云身世欣清酌，烟火山家荐绿玕。从此采芳来往惯，丁宁畦父为栽兰。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。